Vernietiging van SA het begin | Netwerk24
Vernietiging van SA het begin
Deur Fanie Brink, Bothaville 08 November 2019 00:00
Die Demokratiese Alliansie (DA) se probleem, soos al die ander politieke partye in die land, is die feit dat hy geen ekonomiese beleid as 'n alternatief tot die ANC se ideologie van sosialisme en kommunisme het om aan die kiesers te bied nie.
Die DA het nie 'n beleid wat die verdere vernietiging van die ekonomie kan omkeer en die ekonomie weer kan laat groei nie.
Geen politieke ideologie sal slaag as dit nie op die fondasie van 'n kapitalistiese ekonomiese stelsel gebaseer is nie. Dit is die enigste werkbare stelsel in die wêreld wat ekonomiese groei kan skep.
Dit is 'n stelsel wat die private eienaarskap van al die bates en produksiefaktore in die ekonomie erken, en ekonomiese groei deur die winsmotief dryf en skep.
Die politieke strukturele hervormings van die ANC doen presies die teenoorgestelde.
Slegs die regte ekonomiese stelsel kan die politieke probleme oplos wat deur die politieke stelsel self veroorsaak is. Nog verdere politieke strukturele veranderings sal alles net vererger.
As die DA nie daarin slaag om die ekonomiese beleid in die land totaal te verander nie, is enige ander of nuwe politieke ideologie totaal irrelevant.
Dan sal die ANC-regering voortgaan om die land en ons ekonomie binne die volgende drie tot vyf jaar totaal te vernietig.
Veral as die politici self en die meerderheid kiesers in die land dit nie kan verstaan nie.
Die geskiedenis en nuus bewys duidelik hoe ekonomieë van baie lande deur politieke stelsels en diktators vernietig word en hoe dit met gewel­dige lewensverlies gepaardgaan.